Sotsiaalministeerium, Sotsiaalkindlustusamet	
	
 	02.01.2026 nr 1.-13/3804 - 2	
info@sm.ee; info@sotsiaalkindlustusamet.ee		

Teenuseüksuste valmimise ajakava muudatused ja tähtaja pikendamise taotlus		

Sotsiaalministeeriumi, Sotsiaalkindlustusameti ja Tallinna linna (Tallinna Sotsiaal- ja Tervishoiuameti kaudu) vahel sõlmitud koostöökokkuleppe nr 2-2.1/2561 eesmärgiks on  tagada vähemalt 84 ööpäevaringse erihooldusteenuse koha rajamine Tallinna linnas, et luua Tallinna haldusterritooriumil ligipääsetavad ja kogukonnaga seotud paremad tingimused ööpäevaringse erihooldusteenuse saamiseks. Sama kokkuleppe punkti 2.1.2. kohaselt informeerib Tallinna Sotsiaal- ja Tervishoiuamet teisi osapooli kirjalikult teenuseüksuste valmimise esialgsest ajakavast 31. märtsil 2025 ja 29. augustil 2025 ning hiljemalt 31. detsembril 2025 teenuseüksuste valmimise lõplikust ajakavast. 
Käesolevaga informeerime, et osapooltele 14.10.2025 edastatud teenuseüksuste valmimise esialgse ajakava osas on toimunud muudatused.
•	Vasara 13/Kopliranna 18, Tallinn aadressile planeeritud teenuseüksuse rajamise plaanist on loobutud, kuna kinnistute võõrandamine riigilt on osutunud aeganõudvaks ja kulukaks. Alternatiivse asukohana on kaalumisel Vasara 9, Tallinn kinnistu.
•	Pilvetee 3, Tallinn aadressile kavandatud teenuseüksuse rajamisest ei ole lõplikult loobutud, kuid otsitakse sobivamaid alternatiive, kuna kinnistu projekteerimistingimused ei ole kooskõlas kavandatava hoone kasutusotstarbega. Alternatiivsete asukohtadena on kaalumisel Tallinnas asuvad Mõisapõllu 5 ja 7 kinnistud.
Pikaliiva 69, Tallinn aadressile kavandatud kahe teenuseüksuse rajamise osas ei ole 14.10.2025 edastatud esialgne ajakava muutunud.
Tulenevalt esialgse ajakava muudatustest palume pikendada teenuseüksuste lõpliku ajakava esitamise tähtaega kuni 28. veebruarini 2026.
	
Lugupidamisega	

(allkirjastatud digitaalselt)	
Raimo Saadi	
ameti juhataja

Koopia:	Toomas.Jogeva@sm.ee	

Anna Petrova
5466 0266 anna.petrova@tallinnlv.ee